આવુ ગામડામાં થાય તેવુ નથી, પણ અમદાવાદની અંદર જ આવેલા થલતેજ ગામમાં પોસ્ટમેનને આશ્ચર્ય થયુ હતું કારણ તેની પાસે જે વસ્તીની ટપાલ આવતી હતી, તેમાં આજ સુધી કોઈના ઘરે પાસપોર્ટ આવ્યો જ ન્હોતો, પણ હવે એક પછી એક પાસપોર્ટ આવી રહ્યા હતા, અને જેમના પાસપોર્ટ આવી રહ્યા હતા, તે બધા જ સરકારી શાળામાં ભણતા બાળકોના હતા, જે બાળકો કોઈ દિવસ સારી લકઝરી બસમાં બેઠા નથી તે બાળકો હવે સ્વીડનમાં ફુટબોલ રમવા જઈ રહ્યા છે. આ ઘટનાની શરૂઆત આમ તો 2015માં થઈ હતી, અમદાવાદને થલતેજ-જોધપુરની સરકારી શાળામાં રમતા બાળકો પણ વિશ્વકક્ષાનું ફુટબોલ રમે તેવુ આયોજન થયુ હતું.